9. ΠΡΟΕΔΡΙΚΟΝ ΔΙΑΤΑΓΜΑ της 16/23 Μαΐου 1933 Περί παροχής αμερικανικών αμπέλων παρά των ανόσων φυτωρίων αμερικανικών αμπέλων επί σκοπώ μελετών. Έχοντες υπ’ όψει το άρθρ. 19 του Νόμ. 214 «περί μέτρων προστασίας κατά της φυλλοξήρας», απεφασίσαμεν και διατάσσομεν: Άρθρ.1.-1.Επιτρέπεται επί τω σκοπώ μελετών της προσαρμογής των αμερικανικών αμπέλων εις τα εδάφη των αμολύντων φυλλοξήρας περιφερειών, ίνα τα άνοσα φυτώρια αμερικανικών αμπέλων παρέχωσι δωρεάν, μετά γνώμην της φυλλοξηρικής επιθεωρήσεως και έγκρισιν του Υπουργού της Γεωργίας, εις έκαστον φιλοπρόοδον αμπελουργόν εκάστης αμπελοφόρου κοινότητος μη φυλλοξηριώσης μέχρις εκατόν έρριζα εμβολιασμένα μοσχεύματα. Σελ. 412,(α) Τεύχος Θ82-Σελ.108 16.Ε.γ.8-9 Προστασία κατά της φυλλοξήρας 2.Κατά τον αυτόν ως άνω τρόπον επιτρέπεται επί τω σκοπώ ιδρύσεως πειραματικών αμπέλων προς μελέτην της προσαρμογής των αμερικανικών αμπέλων εις τα εδάφη των αμολύντων φυλλοξήρας περιφερειών η υπό των ανόσων φυτωρίων αμερικανικών αμπέλων επί εκπτώσει 50% επί της κεκανονισμένης τιμής παροχή εις φιλοπροόδους αμπελουργούς και αμπελοκτήμονας μέχρι χιλίων ερρίζων εμβολιασμένων αμερικανικών αμπέλων τη εγκρίσει της φυλλοξηρικής επιθεωρήσεως. Άρθρ.2.-Απαγορεύεται η παροχή απλών και ερρίζων μοσχευμάτων αμερικανικών αμπέλων μη εμβολιασμένων υπό των ανόσων φυτωρίων αμερικανικών αμπέλων εις τας αμολύντους φυλλοξήρας περιφερείας», εκτός εάν πρόκηται περί μοσχευμάτων χρησιμοποιηθησομένων εις πειραματικούς αμπελώνας επί σκοπώ μελετών ιδρυομένους συμφώνως τω άρθρ. 19 του Νόμου 6300, οπότε επιτρέπεται και η χορήγησις μοσχευμάτων πάσης κατηγορίας (απλών, ερρίζων και ερρίζων εμβολιασμένων)». Τα εντός « » προσετέθησαν δια του Β.Δ. 29 Απρ./18 Μαΐου 1937 περί τροπ. του από 16 Μαΐου 1933 Δ/τος. 